**“Размаўляем па-беларуску” №3**

**“Вясёлка” і ”Талака”**

**Вядучы:** Прывітанне, паважаныя сябры! Калі вы з намі, значыць імкненне да ведаў – гэта ваша якасць. Гэта віктарына “Размаўляем па-беларуску”, у якой кожны можа паспрабаваць сябе ў ролі лінгвіста. Трэба толькі пачаць размаўляць з усмешкай, з пяшчотай на вуснах і іншым таксама захочацца. Падчас гульні вас нязменна чакаюць станоўчыя эмоцыі і ўражанні.

Сёння ў нас сустракаюцца дзве каманды, якія паспяхова прайшлі адборачныя гульні: гэта каманда 7-8 класаў “Вясёлка” і каманда 9-х класаў “Талака”

Паважаныя капітаны! Прадстаўце, калі ласка вашыя каманды і пазнаёмце нас з удзельнікамі.

Паважаныя гульцы. Каб спрэчныя пытанні не завялі нас у моўны тупік, за ходам гульні будзе сачыць мовазнаўца, філолаг Талочка Наталля Вацлаваўна.

Чую тваю жаўруковую музыку

У скошаных травах мурожных

Мова! Як сонца маё беларускае

Ты свецішся словам кожным!

 Я.Янішчыц

Поспехаў гульцам. А роднае слова, хай звініць, як песня жаўрукова!

**1 конкурс – “ПРЫГАДВАЕМ”**

На этапе “Прыгадваем” гульцы шукаюць адказы на слайд-пытанні. Прыгадаць прадмет або з’яву і назваць іх па-беларуску – вось першае заданне. 5 секунд на роздум і падказка - схема слова і адна літара ў ёй.

Каманда, што адкажа на пытанне правільна першай, атрымае ва ўзнагароду 2 балы. **Падымаць руку ў першым конкурсе можа толькі капітан.**

І так! Уся ўвага на экран!Што гэта?

* Жарабя
* Скарб
* Журавіны
* Шкарпэткі
* Кажух
* Пальчаткі

**2 конкурс – “ПЕРАКЛАДАЕМ”**

На другім этапе віктарыны каманды будуць перакладаць з рускай мовы на беларускую словы, словазлучэнні і сказы. Рабіць гэта яны будуць паасобку (па парах). Першымі за перамогу будуць змагацца …

1) Работящий (працавіты)

Бросать дела (кідаць справы)

Я полностью удовлетворён ответом (я цалкам задаволены адказам)

2) Жадный (скваптны, скупы, хцівы, прагны)

Ждать встречи (чакаць сустрэчы)

Мне это очень приятно слышать (мне гэта вельмі прыемна чуць)

3) Дешёвый (танны)

Жаловаться на жизнь (скардзіцца на жыццё)

Это самое лучшее мгновение в моей жизни (гэта самыя лепшае імгненне ў маім жыцці)

Эсперт: Паважаныя гульцы. Усё складваецца добра. Пачувайце сябе смялей. Вы добра гуляеце. Падбіраеце цікавыя варыняты перакладаў, не забывайцеся, што пры перакладах з адной мовы на другую множна скарыстаць шмат слоў адпаведнікаў. Напрыклад слова жадный – гэта і скупы, і сквапны, і прагны, і хцівы, і шмат яшчэ якіх ў адпаведнасці з кантэкстам. Рускаму слову бросать адпавядае беларускае слова к**і**даць. Менавіта з націскам на І: кідаць аб камень, кідаць якар, кідаць на волі лёсу. Жадаю поспехаў у наступных конкурсах.

**3 конкурс “ТЛУМАЧЫМ”**

 Гуляем далей. Эпізод “Тлумачым”. Мэта гэтай гульні – растлумачыць сэнс беларускіх слоў. Рэдкаўжывальных і не толькі. Вывесці на чыстую ваду сэнс кожнага камандам дапамогуць падказкі. Ну, а гульцам застанецца выбраць з трох варыянтаў правільны і залічыць на агульны рахунак каманды 3 балы. Калі каманду часова напаткае няўдача, свой варыянт дасць сапернік і заробіць на падборы 2 ачкі.

Пачынае каманда з меншай колькасцю балаў. Гэта…

1) прыслоўе СУЗДРОМ. Што яно абазначае?

- сказаць наперакор, злосна, з нянавісцю

- гэта поўнасцю, зусім, цалкам, начыста

- хутка, вокамгненна рабіць што-небудзь

“Вунь штоноч у маладой удавы Аўгінні дамавік хату суздром пераварочвае”, – чытаем у З. Бядулі

2) прыслоўе НАГБОМ

- нахіліўшы, піць з вялікай пасудзіны

- ва ўсю моц, ва ўсё горла крычаць

- раптоўна, нечакана, неспадзявана

3) назоўнік ХАТУЛЬ

- гэта чалавек, які любіць шмат хадзіць

- гадзіннік у выглядзе дзвюх мерных шклянак

- клунак рэчаў, звязаных у хустку

Васіль з хатулём за плячыма і чамаданам у руцэ ідзе паволі не спяшаючыся (Сяргей Кавалёў)

4) слова ШЫДЭЛАК

- гэта кручок для вязання

- драпежная рыба сямейства шчупаковых

- расліна з калючкамі, дзікая ружа

5) дзеяслоў ПАЛЫКАЦЬ

- поўнасцю апускацца ў ваду

- убіраць, уцягваць у сябе, паглынаць

- ухіляцца ад бакавых удараў праціўніка

6) дзеяслоў ЗМІТРЭЖЫЦЬ

- гэта прачнуцца ад нечаканасці

- сказаць няпраўду, схлусіць

- знішчыць, змарнаваць

У польскай мове ёсць такое слова ТРЭНЖЫЦЬ, значыць марнаваць

**4 конкурс “УЖЫВАЕМ”**

 Цяпер мы будзем спрабаваць правільна ўжываць фразеалагізмы, папярэдне раскрыўшы іх сэнс, але спачатку даведаемся, якія ўстойлівыя адзінкі выберуць нашы каманды. Першым канверт з фразеалагізмам выбірае капітан каманды, у якой менш ачкоў. Гэта пакуль што… і капітан. 6 канвертаў – выбраць адзін (спачатку выбірае адна каманда і называе свой фразеалагізм, потым выбірае другая каманда)

1 – **Лезці ў галаву** (пра нешта неадчэпна пастаянна думаць; узбрысці на розум, прыходзіць на думку; лезет в голову, всплывать в памяти)

2 – **Масты спалены** (шляху назад няма, дарогі адрэзаны; мосты сожжены)

1 – **Кату ці сабаку пад хвост** (марная праца, марная трата сіл і часу; толочь воду в ступе, без слёз не глянешь, смотреть не на что; курам на смех, ні к чорту, нікуды не варты, адны слёзы, глядзець няма на што)

2 – **Хварэць на пана** (зазнацца, ленавацца, весці сябе высакамерна, фанабэрыста, доўга спаць, вылёжвацца; біць бібікі; драць нос, задзіраць нос, давіць вуха; задитрать нос, давать храпака)

Паслухайце, што трэба зрабіць. Я даю вам 30 секунд на тое, каб вы:

1) растлумачылі сэнс фразеалагізма;

2) склалі з гэтым фразеалагізмам сказ

3) згадалі сінонім з беларускай мовы ці адпаведнік з рускай мовы (па 3 балы за кожны этап)

**5 конкурс “ЦЫТУЕМ”**

Задача гульцоў у наступным конкурсе – працягнуць фразу і зарабіць лідарскія 3 балы.

1 заданне – працягнуць прыказку і зарабіць 3 балы.

1) КАБ РЫБУ ЕСЦІ, ТРЭБА … (трэба ў ваду лезці)

2) БЕЗ СКРЫПАЧКІ, БЕЗ ДУДЫ ХОДЗЯЦЬ… (ногі не туды)

2 заданне – музычнае заданне. Увага на экран.

1) Гучыць

2) Гучыць “ ”

- назавіце песню

3 заданне – паэтычнае. Увага.